
UZNESENIE VLÁDY SLOVENSKEJ REPUBLIKY

č. 443
z 28. septembra 2016
k návrhu aktualizácie zaradenia stavieb a budov do kategórie objektov osobitnej dôležitosti alebo do kategórie ďalších dôležitých objektov na obranu štátu, spôsobu ich ochrany a obrany
	Číslo materiálu:
	UV-V-257/2016

	Predkladateľ:
	minister obrany


Vláda

A. schvaľuje
A.1. aktualizáciu zaradenia stavieb a budov do kategórie objektov osobitnej dôležitosti a kategórie ďalších dôležitých objektov s pripomienkou prijatou na rokovaní vlády,

A.2. spôsob ochrany a obrany stavieb a budov kategórie objektov osobitnej dôležitosti a kategórie ďalších dôležitých objektov;

B. ukladá

podpredsedovi vlády a ministrovi vnútra
ministrovi financií
ministrovi hospodárstva
ministrovi dopravy, výstavby a regionálneho rozvoja
ministrovi obrany
ministrovi životného prostredia
podpredsedovi Správy štátnych hmotných rezerv SR
vedúcemu Úradu vlády SR
riaditeľovi Národného bezpečnostného úradu
predsedníčke Úradu jadrového dozoru SR 

B.1. prijať opatrenia na zabezpečenie ochrany a obrany objektov osobitnej dôležitosti  a  ďalších   dôležitých  objektov  v stave  bezpečnosti  a v období 

krízovej situácie podľa schváleného zoznamu zaradenia objektov do kategórie objektov osobitnej dôležitosti a do kategórie ďalších dôležitých objektov
do 31. decembra 2016

ministrovi obrany

B.2. v spolupráci s príslušnými rezortmi vykonať každoročne so stavom k 30. augustu aktualizáciu zoznamu s platnosťou od 1. januára nasledujúceho roka, v prípade potreby vykonania zmeny v zozname predložiť aktualizovaný zoznam objektov na rokovanie vlády 

každoročne do 31. augusta 

C. zrušuje

C.1. uznesenie vlády SR č. 477 z 26. augusta 2015 k aktualizácii zaradenia stavieb a budov do kategórie objektov osobitnej dôležitosti alebo do kategórie ďalších dôležitých objektov na obranu štátu, spôsob ich ochrany a obrany.

Vykonajú: 
podpredseda vlády a minister vnútra 

minister financií 

minister hospodárstva 

minister dopravy, výstavby a regionálneho rozvoja 

minister obrany 

minister životného prostredia 

predseda Správy štátnych hmotných rezerv SR

vedúci Úradu vlády SR

riaditeľ Národného bezpečnostného úradu 

predsedníčka Úradu jadrového dozoru SR

Na vedomie: 
guvernér Národnej banky Slovenska

generálny riaditeľ Rozhlasu a televízie Slovenska

vedúci Kancelárie Národnej rady SR

